kurumikz/Cleaned-Kazakh-Wikipedia huggingface dataset:
Ким Гюсик

Ким Гюсик (; 金奎植; 28 қаңтар 1881 — 10 желтоқсан 1950) — Оңтүстік Корея саясаткері және ғалымы, елдің тәуелсіздік қозғалысының белсендісі, педагог, мәмілегер. Корея Уақытша Үкіметінде әртүрлі қызметтер атқарды, соның ішінде сыртқы істер министрі (1919), елші, білім және ғылым министрі (1920-1921, 1933-1935); ақпараттар министрі (1940-1942), 1940 жылдың 1 тамызынан 1947 жылдың 3 наурызына дейін — Корея Уақытша үкіметінің вице-президенті. Қазіргі Пусан қаласының маңында дүниеге келген; ерте жаста жетім қалып, бастауыш білімін американдық миссияда алды. Содан кейін ол Америка Құрама Штаттарына барып, 1903 жылы Рианок колледжінде бакалавр дәрежесін, содан кейін Принстон университетінде ағылшын әдебиеті магистрі дәрежесін алды. 1905 жылы Кореяға оралды, 1913 жылы жапондар басып алған елден Қытайға қашып кетті. 1919 жылы Париж бейбіт конференциясы барысында Кореяның тәуелсіздігін қалпына келтіру идеясын текке қолдады. Кейіннен Шанхайда орналасқан Кореяның Уақытша үкіметінің ең белсенді қайраткерлерінің бірі болды және әріптестеріне ағылшын тілін үйретті. 1945 жылы ол Кореяға тәуелсіздігін қалпына келтіруге қатысу үшін оралды; елдің оңтүстігінде, американдық оккупация органдарымен ынтымақтастықта болды. 1947 жылы Кореяның солтүстігі мен оңтүстігін біріктіру сәтсіз аяқталғаннан кейін саясаттан кетті. 1950 жылы, Корея соғысы басталған кезде, ұрланып, Солтүстік Кореяға жеткізілді, сол жылы 10 желтоқсанда қайтыс болды. 1989 жылы Корея Республикасының "мемлекет құрудағы еңбегі үшін" орденімен марапатталған. Сыртқы сілтемелер * [http://koreandb.nate.com/history/people/detail?sn=8970 Ким Гюсик] (Корея) * [http://navercast.naver.com/peoplehistory/koreanhistory/3583 Ким Гюсик] (Корея) * [http://www.kbs.co.kr/end_program/1tv/sisa/manhistory/vod/1340863_968.html 광복 60년 특집 3부작 좌우를 넘어 민족을 하나로- 제 3편 김규식]
Boeing 727

Boeing 727 — тарфюзеляжды ортамагистральды жолаушы ұшағы. Алғашқы ұшуы 1963 жылы 9 ақпанда болды. 60-80 жылдары аралығында Boeing 727 әлемдегі танымал ұшақтардың бірі болды.Барлығы 1963-1984 жылдар аралығында барлығы 1832 ұшақ шығарылды. Нұсқалары * 727-100 — негізгі модель. * 727-100C — ауыспалы жүк-жолаушы тасымалдаушы нұсқасы. * 727-100QC — жылдам ауыспалы жүк-жолаушы тасымаллдаушы нұсқасы. * 727-100QF — жүк тасымалдаушы нұсқасы. * 727-100 Business Jet * 727-200 — модификацияланған нұсқасы (6 метрге ұзартылған). * Advanced 727-200 — модернизацияланған нұсқа. * Advanced 727-200F — жүк тасымалдаушы нұсқасы. * C-22 — әскери нұсқа, АҚШ ӘӘК үшін арнайы жасалған. * C-22B — әскери нұсқа (Boeing 727-100 негізінде). * C-22C — әскери нұсқа (Boeing 727-100 негізінде). Түсініктемелер Дереккөздер Тағы қараңыз Ту-154 Сыртқы сілтемелер * [http://www.boeing.com/commercial/727family/index.html Boeing 727 Family] — Boeing ресми сайты * [http://www.boeing-727.com/ boeing-727.com] — ресми емес ақпараттық сайт * [http://www.airsafe.com/events/models/b727.htm Fatal Boeing 727 Events] — AirSafe.com сайтындағы әуе оқиғалар тізімі * [http://www.airsafe.ru/ Әуе апаттары] — AirSafe.ru сайтындағы Boeing 727 ұшағы қатысқан әуе апаттары
Оскар Гомер Сван

Оскар Гомер Сван (швед. Oscar Gomer Swahn; туған жылы 20 қазан 1847ж, Танум, лен Вестра-Гёталанд қаласы , Швеция — қайтыс болды 1 мамыр 1927жылы Стокгольм, Швеция) — швед мергені, олимпиаданың үшдүркін чемпионы. Жасы ұлғайған чемпион әрі Олимпиада ойындары тарихындағы ең егде жастағы жүлдегер. Үшдүркін олимпиада чемпионы Альфреда Сванның әкесі. Спорттық өмірбаяны Оскар Сван — 1908, 1912 және 1920 жылдардағы Олимпиадаға қатысушы. Үш алтын, бір күміс және екі қола медаль иегері. 1908 жылы Оскар Сван өзінің алғашқы олипиада алтынын алғанында ол 60 жастан асқан болатын. Бірақ ол кезде оған Олимпиада ойындарының ең кәрі қатысушысы атағы бұйырмады. Оған себеп Ирландық мерген Джошуа Миллнер болатын. Ол Сваннан бар жоғы бірнеше айға үлкен болған. 4 жылдан кейін ғана 64 жастағы Сван швед ұлттық құрамасы сапында жеңіске жетіп, Олимпиада тарихында ең қарт чемпион атағын жеңіп алды. Оскар сонымен қатар ең егде жастағы жүлдегер болып табылады. Ол 1920 жылғы Олимпиада ойындарында 72 жасында көздеп ату сайысында күміс жүлдеге ие болған. Оскар Сван 1924 жылғы Парижде өткен Олимпиада ойындасына денсаулығының нашарлауына байланысты қатыса алмады. Қызықты мәліметтер 1912 жылы Стокгольм қаласында өткен Олимпиада ойындарында Сван Оскар жекелеген сайыста 100 мертлік қашықтықтан нысанаға тигізді. Алайда ол бұл жолы алтынға қол жеткізе алмады. Қола жүлдені місе тұтты. Швед құрамасы бұл спорт түрі бойынша 9 алдыңғы орынға тұрақтады. Ал француздық барон Шарль де Жобер болса 10 орында болды. . Әкелі балалы Свандар бірге үш Олимпиадада күш сынасты, 1908ж, 1912ж және 1920 жылғы. Әрбіреуі құрама қоржынына 6 медальдан акелді. 1924 жылғы Парижде өткен Олимпиада ойындарында Оскар өнер көрсетпеді, ал Альфред болса тағы бір күміс пен екі қола медальді жеңіп алды. Бұл қоржындарында 15 медалі бар Свандар отбасын Олимпиаданың ең табысты династиясына айналдырды. Оскар Сван сұрмергендігімен ғана емес, сонымен қатар өзіне тән ерекшеліктерімен де көзге түскен болатын. Ол ұзын шашы мен сақалына қарамастан, әркез атуға шығарда кара шекпен мен қалпақ киіп шығатын. Ол өзіне тек алтын медальдарды ғана қалдырып, алтын еместерін кездескен адамына ұстата салып, ия болмаса мүлдем лақтырып тастайтын әдеті болған. Оскар Сван Олимпиада қозғалысының бастаушысы барон де Кубертенныі өзінен 15 жасқа үлкен болатын. Әлемдік спорт тарихында өшпес із қалдырған Оскар Сван 1927 жылы 80 жасқа қараған шағында қайтыс болды. Альфред де арада төрт жыл өткеннен кейін жарық дүниемен қош айтысты. Алайда ұлының ғұмыры әкесіне қарағанда келте болды. Ол небәрі 51 жасында көз жұмды. Дереккөздер ↑ 1 2 Oscar SWAHN. The Oldest Olympian (ағылш.). — Оскар Сван. Старейший олимпиец. Архивировано из первоисточника 26 марта 2012. Тексерілген 25 қараша 2009. ↑ The Largest Olympics Statistics and History Database Online (ағылш.). — База данных олимпийской статистики и истории. Архивировано из первоисточника 26 марта 2012. Тексерілген 16 ақпан 2009. ↑ Странности и рекорды Оскара Свана
Владимир Андреевич Никитенко

Владимир Андреевич Никитенко (8 қаңтар 1957 жыл, Кабардино-Балкария Республикасының Терек елді мекенінде дүниеге келген. ) — кеңес футболшысы, жартылайқорғаушы, қазақстандық бапкер, КСРО спорт шебері. Білімі – жоғары. Карьерасы Клубтық Кабардино Балкария елінде Терек ауылында дүниеге келген. 8 жыл Ашхабад қаласында тұрған. Сол қалада оның ойын карьерасы басталады. 1974 жылы ашхабадтық «Строитель » клубында алғашқы ойынын өткізді. 4 жылдық келісімшарт негізінде түркіменстандық клуб намысын қорғады. 1978 жылы «Кайрат » командасына шақырылды. Сол кездері «Қайрат» сапына бірнеше таланттар шоғыры келіп қосылды. Евстафий Пехлеваниди, Вахид Масудов, Сергей Волгин, Кұрбан Бердыев, Сергей Стукашов, Антон Шох, Александр Убыкин, және екі жақты келісім негізінде «Строитель» клубынан келген Владимир Никитенко. Осы команданың сапында Владимир Никитенко 1978-1987 жылдар аралығында он жылға жуық доп тепті. Жоғарғы лигада өнер көрсеткен 10 жылда 257 матчқа қатынасты. Бұл «Қайрат» командасының рекорды болып саналады. «Қайратта» өнер көрсеткен жылдары ішінде бірнеше бапкердің қарамағында жаттықты. Алғаш Каминский, Сегізбаев сияқты бапкерлер болса, кейіннен Игорь Волчок, Леонид Остроушко тәрізді бапкерлерден тәлім алды. Кейіннен футболшы карьерасының соңына таман екі жыл Павлодарлық «Трактор » құрамында өткізді. Бұл команда бірінші лигага жолдама алып шығу жолында еңбектенді. Одан кейін футболшылық карьерасын аяқтайтын тұста жамбылдық «Химик », алматының «Достығында » аз уақыт ойнады. В.Никитенко 1990 жылдары бапкерлікке көшті. Бапкерлік 1990 жылдан бері бапкерлік іске көшкен В.Никитенко қазақстандық бірнеше команданы жаттықтырып үлгерді. Жетістіктері: «Достық» (АлмаТЫ) * 1993 жылғы ҚР Кубогының иегері «Актөбе» * 1994 жылғы ҚР Кубогының финалисті «Елімай» (Семей) — * 1995 жылғы ҚР чемпионы, * ҚР Кубогы мен ҚР Суперкубогының иегері «Қайрат» (Алматы) * 1997 жылы РҚ Кубогының иегері «Қайрат-Бутя» * 3 орын, ҚР Кубогының иегері «Атырау» (Атырау) * Екі дүркін қола жүлдегер (2001, 2002). «Терек» (Грозный, РФ) * РФ лигасында 3 орын (2003ж) * РФ Бірінші лигасының чемпионы (2004) * РФ Кубогының иегері (2004) * РФ Бірінші лигасының вице-чемпиондары (2007). Отбасы Үйленген, 2 бала тәрбиелеп өсірді. Дереккөздер
Көкөзек (Жамбыл облысы)

Көкөзек — Жамбыл облысы Байзақ ауданы Суханбаев ауылдық округінің құрамындағы ауыл. Географиялық орны Аудан орталығы - Сарыкемер ауылынан солтүстік-шығысқа қарай 20 км-дей жерде. 1920 жылдары колхоз болып құрылды. Халқы Ауыл атауының тарихы Ауыл атауының шығу тарихы туралы ел есінде мынадай әңгіме бар. Қарасу мен Көкөзек ауылының ортасында "Көкалыс" деген шөбі шүйгін, көк құрақ, бидайдың ерте көктемде бітік өсетін саздауыт алаңқай жері болған. Сол алаңқайдан ылди сулар бірігіп Көкөзек ауылының ортасындағы өзекпен төмен қарай ағып жатқан. Ертелеу кезде шамамен 1880 - 1900 жылдары аралығында тұрғылықты ел құм жиегінде шашыраңқы қалыпта отырған да, ұжымдастыру кезінде қазіргі Көкөзек ауылының тұрған жерінен ауылдың, көшенің жобасы сызылып халықты сол көшеге қоныстандыра бастаған. Кейін келе Көкөзек ауылы пайда болады. Құм жиегіне жақын жазықта ағып жатқан өзен сонау Алатау басынан басталып, Қарасу көлінің жиек жақ шетіне келіп құяды. Өзеннен шығатын кіші суды халық өзек деп атаған. Ерте күзден бастап, қыс түсіп, жер беті ақ қар жамылғанға дейін өзектің екі жағы жап-жасыл желек жамылып жататын. Ауыл жағасы от, суы мол өзектің атына байланысты "Көкөзек" деп аталған. Дереккөздер
Қосы батыр ауылы

Қосы батыр (2020 жылға дейін — Қарасу) — Жамбыл облысы Байзақ ауданы Суханбаев ауылдық округі құрамындағы ауыл. Географиялық орны Аудан орталығы - Сарыкемер ауылынан солтүстік-шығысқа қарай 19 км-дей жерде. Халқы Ауыл атауының шығу тарихы Ауыл маңында бірнеше терең сайлар бар, осы сайлар әр көктемде және су мол болған жылдары жоғары жақтағы Ақшолақ ауылы жағынан аққан сулар осында жиналып, жаңағы терең сайлардың ернеуін шайып, ауыл сыртындағы үлкен тоғанға қарай ағады. Кейде су мол болып, ауылдың ортасындағы көпірлерді шайып кетіп отырған. Тоқтаған су жаз айларына дейін тартылмай, сайларда қарақошқылданып жататын болған. Табиғаттың осы бір құбылысы жылда қайталанып, осы жерді мекендеген халық өз ауылдарын "Қарасу" деп атап кеткен. Дереккөздер
Том Хиддлстон

Томас Уильям Хиддлстон (ағ. Thomas William Hiddleston; 1981 жылдың 9 ақпанында туған, Вестминстер, Лондон) — британдық актер. Өмірбаян Ерте кез Том Хиддлстон 1981 жылдың 9 ақпанында Вестминстерде (Лондон, Англия, Ұлыбритания) дүниеге келді. Ол екі тәуелсіз мектептерде оқыды: Оксфордтағы Dragon School және Беркширдағы Итондық колледж. Кембриджде оқып жүргенде, Хиддлстон ««Тілек» трамвайы» пьесасының қойылымына қатысты. Мансап Хиддлстон өзінің алғашқы рөлін «Жизнь и приключения Николаса Никльби» (2001) телефильмінде сомдады.
Қостөбе (Байзақ ауданы)

Қостөбе (1993 жылға дейін — Головановка) — Жамбыл облысы Байзақ ауданы, Қостөбе ауылдық округінің құрамындағы ауыл. Географиялық орны Аудан орталығы – Сарыкемер ауылынан оңтүстік-батысқа қарай 6 км-дей жерде, жусан аралас сұлыбас, бидайық басым өскен қоңыр, қызғылт қоңыр топырақты, төбелі-жонды келген таудың құрғақ шөлейт белдемінде орналасқан. Халқы Тарихы Жамбыл ауданы құрамындағы "Жамбыл" кеңшары 1932 жылы құрылған. Қостөбе ауылы "Жамбыл" кеңшарына қарасты елді мекен болған. Кеңшардың міндеті қызылша ұрығын дайындау болатын. Шамамен 1932 жылдардан бастап Қостөбе ауылына үйлер салына бастаған. Атау тарихы Ауыл атауының "Қостөбе" аталуының себебі: Қызыл Жұлдыз ауылы мен осы ауыл екеуінің арасында екі үлкен қос төбе болған. Сол төбеге айланысты ауыл аты Қостөбе аталып кеткен. Қазіргі уақытта бұл төбелердің біреуі тегістеліп кеткен. Қазақстанда ұжымдастыру жүріп жатқанда осы аталған ауылға Голованов деген христиан жер ауып, сауда орталығын ұйымдастыру мақсатында келген. Осында тұрып көп жыл бойы қызмет еткен. Осы кісінің атымен ауылды "Головановка" деп 1993 жылға дейін атап келген. Еліміз тәуелсіздік алғаннан кейін Қазақстан Республикасы Жоғарғы Кеңесі төрақасының 04.05.1993 жылғы №2189-ХІІ қаулысымен атауы қайтадан "Қостөбе" болып өзгертілді. 1996 жылға дейін Жамбыл ауданының арнайы бірлестігінің бөлімшесі болып келді. 1997 жылы Байзақ ауданына ауысты. Ауылда өндірістік кооператив және бірнеше шаруа қожалықтары ұйымдасты. Инфрақұрылымы Орта мектеп, клуб, кітапхана, фельдшерлі-акушерлік пункт, т.б. мекемелер бар. Дереккөздер
Қостөбе қалашығы

Қостөбе – Республикалық маңызы бар тарих және мәдениет ескерткіштерінің мемлекеттік тізіміне енген VI-XII ғасырлардағы көне қала орны. Орналасқан жері Жамбыл облысы Байзақ ауданындағы Сарыкемер ауылының шығыс жағында, Талас өзенінің оң жағалауында орналасқан. Зерттеулер, тарихи деректер Алғаш А.Н. Бернштам 1938 жылы зерттеген. 1985-87 жылдары К.М. Байпақов бастаған Қазақ КСР ҒА Тарих, археология және этнография институтының Тараз археологиялық экспедициясы қазба жұмыстарын жүргізді. X ғасырдағы тарихшы Нершахидің мәлімдеуінше Жамұқат қаласының негізін VI ғасырда Бұхарадан шыққан тұрғындар тұрғызып, оған бұхаралықтардың билеушісі Жамұқтың есімі берілген. Араб географы әл-Макдиси Исфиджаб аймағының қалалары қатарында Жамұқат қаласын да атап өткен. Бұл "Үлкен (қала). Төңірегі түгел қабырғалар. Онда алқалы мешіт бар, базарлар рабадта". Зерттеушілер анықтағандай, Жамұқат Талас өңіріндегі ірі қалалардың бірі Қостөбемен баламаланады. Қалашық сипаты Қостөбе қаласынының орталық бөлігі дөңес болып келген. Көлемі 420×450 м. Кезінде қала биік қабырғамен айнала қоршалып тұрған. Сақталып қалған қабырғалардың биіктігі 3 м-ге жетеді. Қабырғалардың бұрыштарындағы мұнаралар биіктігі 16-18 м болған. Қаланың төрт қақпасы болған. Қазіргі кезде қақпалардың қабырғалардан ажырап қалған бөліктері ғана сақталып қалған. Қазба жұмыстарының жүргізілуі барысында Қостөбедегі сарайдың орны анықталды. Сарайдың қабырғалары шикі кірпіштен қаланған, тек бір қабырғасы ғана пахсадан тұрғызылған. Сарай 20-дан астам бөлмелерден тұрады. Оның орталық залының көлемі 9,5×8,2 м, салтанатты бөлмесінің көлемі 8×14 м, бөлмелердің біразында ошақтардың орны сақталып қалған. Қазба жұмыстары кезінде керамикадан жасалған ыдыстар, сүйектен жасалған бұйымдар табылды. Сондай-ақ, табылған бұйымдардың ішінде сырғалар, белдіктің тоғалары да бар. Белдік тоғаларына тауысқұсының және қораздың суреттері ойылып безендірілген. Цитаделінің аумағы 150x150 м. Қала іргесінде үлкен зираттар бар. Айнала радиусы 5 қм жерде түрлі кішігірім бекіністер көптеп орналасқан. Қала орнында жүргізілген археологиялық қазба жұмыстары кезінде 8 - 9 ғасыр кезіндегі отқа табынушылар ғибадатханасының орны табылды. Ғимараттардың көпшілігі безендірілген панелдермен көмкерілген. Олардың ою-өрнектері Варахша, Афрасиаб қалаларға ұқсас болып келеді. Мұның өзі Ұлы Жібек жолы бойында орналасқан Талас өңірі қалалары Орта Азиямен тығыз мәдени байланыста болғанын айқындай түседі. Мәртебесі 2014 жылы Қостөбе қалашығы «Жібек жолының ескерткіштері: Тянь-Шань дәлізі» аталымы бойынша ЮНЕСКО-ның бүкіләлемдік мұра тізіміне қосылды. 2017 жылы Қостөбе республикалық маңызы бар тарих және мәдениет ескерткіштерінің мемлекеттік тізіміне енгізілді. Дереккөздер
Заманай (фильм)

Фильм Өндіруші: Қазақстан, "Өркен-фильм", 1998 Режиссер: Болат Шәріп Рөлдерде: 1. Зәмзәгүл Шәріпова 2. Гүлнәр Сейтімбетова 3. Ерік Жолжақсынов 4. Арыстан Қиқымов 5. Райхан Айтқожанова. Уақыты: 1 сағат 20 минут Жанр: Драма Жетістіктері: - Түркиядағы Халықаралық кинофестивальда, 1999 ж.; - Италиядағы халықаралық кинофестивальда, 2002 ж.; - Қазан қаласындағы (Ресей) Қазақ киносының күндеріне қатысуы, қыркүйек 2003 ж. - Уфа қаласындағы (Ресей) Қазақ киносының күндеріне қатысуы, қазан, 2003 ж. - Мумбай қаласындағы (Үндістан) Халықаралық кинофестивальда Ретроспектива, тамыз 2003. - Екатеринбург қаласындағы (Ресей) Қазақ киносының күндеріне қатысуы, шілде-тамыз, 2003 ж. - Санкт-Петербург қаласындағы (Ресей) Қазақ киносының күндеріне қатысуы, маусым-шілде, 2003 ж. - Мәскеу қаласында Ресейдегі Қазақстан жылы аясында Қазақ киносының күндеріне қатысуы, ақпан, 2003 ж. 1997 жылы түсірілген фильм Сәкен Нұрмақұлы Жүнісовтің романынан алынған. Қысқаша сипаттамасы 1930-шы жылдары қазақтардың көпшілігі Қытайға көшіп тұрды. Солардың ішінде бір байдың қызы болады. Бірақ қыздың әкесін өлтіреді. Көп жылдар өткен соң, ол өзінің немересін ата-анасынан айырып, өзінің туған еліне аттанады. Ұзақ жол жүріп, ол өзінің туған еліне қайта алмай, қайтыс болады. Оның өз еліне қайтуына тағы бір себеп бар болатын. Ол себеп - өзінің жас кезінде сүйген адамы Атымтай. Дереккөздер Сыртқы сілтемелер * http://www.kino.kz * http://www.kazakhfilmstudios.kz/
Airbus A350 XWB

{{Ұшу аппараты A350-900: $277,7&nbsp;млн (2012), A350 XWB XWB аббревиатурасы Extra Wide Body (қосымша кеңейтілген фюзеляж) дегеннен шыққан. Әуе компанияларының қалауымен 2006 жылдың ортасында Airbus A350 концепциясын қайта қарастырды. Жаңа нұсқа сыйымдылығы көбірек Boeing 777 және фюзеляжы кеңейтілген (эконом класста бір қатарға 9 жолаушы отыратын) Boeing 787-нің кейбір нұсқаларына бәсеке құруы керек болды. A330 және A350-дің бұрынға концепцияларында бір қатарға тек 8 жолушы ооны болған. 787-де қатарға 8 немес 9 жолаушы орнын сыйдырса, 777-ге 9 (сирек 10) орын қойылатын. Жолаушының көз деңгейінде A350-дің салоны 787-ге қарағанда 13 см, ал 777-ге қарағанда 27 см-ге кең. A350 XWB ұшағңының барлық жолаушы тасымалдаушы нұсқаларының ұшу қашықтығы 15 000 км-ден көп болмақ. Нұсқалары A350 үш нұсқасы 2006 жылы ұсынылды. 2012 жылы шілдеде нұсқалардың өндірісінің басталу мерзімі хабарланды: A350-900 қолданысқа 2014 жылдың екінші жартысында, A350-800 2016 жылдың ортасында, A350-1000 2017 жылы. A350-800 A350-800 үш жайлылық классымен 270 жолаушыны 15 700 км қашықтыққа дейін тасымалдай алады. Бұл нұсқа Boeing 787-9 ұшағымен бәсекелесу және Airbus A330-200 ұшағын алмастыру үшін жасалынды. 2010 жылы қаңтардыаAirbus -800 -900 нұсқасының қысқарту және қондырғыларға аздаған өзгерістер енгізу арқылы жасалатынын хабарлады. A350-900 A350-900 ең алғашқы болып 2014 жылы қолданысқа енгізіледі. Бұл нұсқа үш жайлылық классында 314 жолаушыны 15 000 км қашықтыққа дейін тасымалдай алады. Airbus мамандарының хабарлауынша бұл нұсқаның Boeing 777-200ER салыстырғанда бір орынаға шаққандағы шығыны 30%-ға, ал қолданыс шығыны 25%-ға аз. . В дальнейшем планируется создание грузовой модификации A350-900F (Freighter), а также дальнемагистральной версии A350-900R. A350-1000 A350-1000 қолданысқа 2017 жылы енгізілмек. Бұл нұсқа A350 ұшақтар жанұясының ең үлкені. Ол үш жайлылық классында 350 жолаушыны 14 800 км қашықтыққа тасымалдай алады. A350-1000 -800/900 нұсқаларымен салытырғанда 4%-ға үлкен қанатпен жабдықталмақ. Тапсырыстар мен тапсырулар 2013 жылдың маусымына қарай Airbus A350 XWB ұшағына 33 компаниядан 678 ұшаққа тапсырыс алды. Таспсырыстар нұсқалар бойынша Таспсырыстар мен тапсырулар жылдар бойынша Дереккөз: Airbus тапсырыстары (2013 жылдың маусымы) Тағы қараңыз Boeing 777 Boeing 787 Дереккөздер Дереккөздер Сыртқы сілтемелер * [http://www.airbus.com/aircraftfamilies/passengeraircraft/a350xwbfamily/ A350 XWB ұшағы Airbus концернінің ресми сайтында] * [http://www.a350xwb.com/ A350 XWB ұшағының ресми сайты]
Астана Опера

«Астана Опера» мемлекеттік опера және балет театры немесе Астана Опера — Қазақстандағы Астана қаласында орналасқан опера және балет театры. Тарихы «Астана Опера» мемлекеттік опера және балет театры құрылысы 2010 жылы басталып, 2013 жылы 21 маусым күні Қазақстан Республикасының Президенті Нұрсұлтан Назарбаевтың бастамасымен алғашқы маусымын ашты. Театр Орталық Азиядағы ең ірі театр болып саналады. Театр шымылдығын тұңғыш түру құрметі Мұқан Төлебаевтың «Біржан – Сара» спектакліне берілді. «Астана Операның» репертуарында М.Төлебаевтың «Біржан — Сара», А. Жұбанов пен Л. Хамидидің «Абай», Е. Брусиловскийдің «Қыз Жібек» опералары, Ғ. Жұбанованың музыкасына жазылған «Қарагөз» балеті бар. Театрда Милан Ла Скала театры, неаполитандық «Сан-Карло», генуэздік «Карло Феличе», Ұлттық Париж операсы, Санкт-Петербургтегі Мариин театры және т.б. гастрольдік сапармен болды. 2014 жылы «Астана Опера» (Нью-Йорк — Торонто — Париж — Антверпен — Роттердам) әлемдік турнесі өтті; сондай-ақ Маскат Корольдік театрында (Оман), Graz Opera (Австрия); Мариин театрында (Ресей), Theatro Municipal (Бразилия), Рим операсы (Италия), театрда гастрольдер өтті «Карло Феличе» (Италия), София патшайымның өнер сарайы (Валенсия, Испания) және басқа да театрларда өнер көрсетеді. Театрдың техникалық сипаттамасы «Астана Опера» ғимаратын салуға 30 елден астам маман қатысты. Сахнаны неміс мамандары дайындаса, акустикасына италия мамандары жауап берді. Театрдың ішкі жағы және сырты сицилиялық мрамормен безендірілген. «Астана Опера» залына 1250 көрермен, ал камералық залда 250 адам сияды. Оның партері 450 көрерменге арналған. Басты зал аттың тағасына ұқсас формаға ие, «Ла Скала» сынды әлемдік үздік опера театрлары залына ұқсатып, бірнеше қабат етіп жасалған, бірақ ұлттық үлгіде өрнектелген. Мұның сыртында ғимаратта 8 қосымша зал, 11 репетициялық орынжай, баспасөз залы және басқа да функционалдық бөлмелер бар Бас сахнаның көлемі – 935 шаршы метр. Бас сахнаның ені 21 метрді, ал тереңдігі – 59 метр. Сахна астында, 12 метр тереңдікте «төменгі деңгей», яғни автоматты басқару жүйесі бар машинарий залы орналасқан. Оркестр шұңқыры үш тұғырнамада тұрады. Олар әртүрлі деңгейлерде жайластырылған және 120 музыканттың орын тебуіне есептелген. Опера труппасы * Талғат Маратұлы Мұсабаев — Опера труппасының директоры * Мәнсия Естекова — Опера труппасының инспекторы * Жанар Ахметова, Ирина Кургузкина, Дина Мирманова — Жетекші концертмейстерлер Марапаттары * А.Жұбанов пен Л. Хамидидің «Абай» операсы үшін Қазақстан Республикасының әдебиет пен өнер саласындағы мемлекеттік сыйлығының (2018) лауреаты. * «Жылдың театр алаңы» номинациясында классикалық өнер саласындағы «BraVo» халықаралық сыйлығының иегері (Мәскеу, Ресейдің Үлкен театры, 2019). Дереккөздер Сыртқы сілтемелер * [https://qazaqstan3d.kz/ru/place/view?id=145 Астана Опера ғимаратының 3D нұсқасы]
Құсақ

Құсақ, Қосақ — Жамбыл облысы Байзақ ауданындағы ауыл, Бәйтерек ауылдық округі орталығы. Географиялық орны Аудан, әрі ауылдық округ орталығы - Сарыкемер ауылынан оңтүстік-батысқа қарай 2 км жерде орналасқан. Халқы Дереккөздер
Высокое (Солтүстік Қазақстан облысы)

Высокое — Солтүстік Қазақстан облысы Айыртау ауданы, Қаратал ауылдық округі құрамындағы ауыл. Географиялық орны Аудан орталығы - Саумалкөл ауылынан батысқа қарай 25 км-дей жерде. Жергілікті халық 1999 жылы жергілікті тұрғындар саны 221 адам (113 ер адам және 108 әйел адам) болса, 2009 жылы 145 адамды (74 ер адам және 71 әйел адам) құрады. Дереккөздер
Сарыбарақ

Сарыбарақ — Жамбыл облысы Байзақ ауданы, Темірбек ауылдық округі құрамындағы ауыл. Атау тарихы Алғашқы колхоздастыру кезінде патшалы Ресейден осы аймақтарға қоныс аударған мұжықтардың бір тобы отырықшылыққа лайықты бір жерді таңдап, сол жерге сары топырақтан кірпіш құйып үй сала бастайды. Бұл үйлерді мұжықтар өз тілдерінде "барак" деп атаған. Ал, жергілікті халық алыстан сап-сары болып көрінген бұл үйлерді өз тілдеріне сәйкестендіріп, "Сарыбарақ" деп атап кеткен. Содан бері бұл аймақ осылай аталып келеді. Географиялық орны Аудан орталығы - Сарыкемер ауылынан солтүстікке қарай 38 км-дей жерде орналасқан. Халқы Дереккөздер
Сеңкібай

Сеңкібай (1993 жылға дейін – Еңбек) — Жамбыл облысы Байзақ ауданы, Мырзатай ауылдық округі құрамындағы ауыл. Географиялық орны Аудан орталығы - Сарыкемер ауылынан солтүстік-батысқа қарай 8 км-дей жерде. Халқы Тарихы 1993 жылға дейін "Еңбек" деп аталып келген. Сеңкібай деген батыр, датқа болған, ол кісі туралы атақты ақындар Сүйінбай, Майкөт және Жамбыл сияқты жыраулардың еңбектерінен кездестіруге болады. Төле бидің жақын туысы, жорықтағы жолдасы болған. Сеңкібай 80 жасқа толған шағында тоған қаздырып кеткен екен. Ол тоған әлі күнге бар және оны жайлай мекендеген батырдың ұрпақтары өз ауылын Қазақстан Республикасы Жоғарғы кеңесі төралқасының 07.10.1993 жылғы №2410-ХІІ қаулысымен Сеңкібай датқаның есімімен атаған. Дереккөздер
Төрекелді

Төрекелді — Жамбыл облысы Байзақ ауданындағы Төрекелді каналының бойында орналасқан ауыл, Жаңатұрмыс ауылдық округі құрамында. Географиялық орны Аудан орталығы - Сарыкемер ауылынан солтүстік-шығысқа қарай 11 км-дей жерде. Тарихы Алғаш 1950 жылы ауылда жібек құртын өсірген (шелкопряд) шаруашылық болған. Сондықтан да ауыл "Шелкотрест" деп аталған. Ауыл Шымкент облысына қарасты болған. 1990 жылдары жібек құртын өсіру өндірісі тоқтатылды. 1997 жылы ауылға Төрекелді (Төрегелді) атауы берілген. Байзақ датқаның үлкен ұлы Төрекелдінің есімімен қойылған. Ауыл маңы Осы ауылда "Араб төбе" деген төбе бар. Араб деген адам үлкен молда болған. Әр түрлі ауруларды емдеген. Кеңес уақытында 50-ші жылдары қуғанға үшырап, күндіз осы төбенің түбіне тығылып, түнде ауылға келіп, тамақтанып кетіп отырған. Сталин өлгеннен кейінгі уақытта Арабты қуғындау тоқтатылған. Осыдан бұл төбе "Араб төбе" деп аталып кетеді. Халқы Дереккөздер
Айқын (газет)

«Айқын» – Қазақстанда таралатын республикалық қоғамдық-саяси газет. Оның алғашқы нөмірі 2004 жылдың 6 наурызында жарық көрген. Республика көлемінде беделі, ықпалы, таралымы жөнінен жетекші орындардың бірінде. Газеттің алғашқы құрылтайшысы – «Литер-Media» ЖШС. Газет медиа-холдинг құрамында 2009 жылға дейін болды. 2009 жылы Президент әкімшілігінің басшысы Аслан Мусиннің жетекшілігімен өткен кеңесте «Айқын» және «Литер-Media»-ға қарасты «Литер», «Қазақстан теміржолшысы» газеттері «Нұр Отан» партиясының құрылтайшылығымен құрылған «Нұр Медиа» медиа-холдингінің құрамына өтті. «Айқын» – «Nur Otan» партиясының негізгі ресми газеті. 2004 жылдан 2018 жылға дейін аптасына 5 рет, 2018 жылдан бері аптасына 4 рет шығып келеді. Газеттің «Айқын-апта» қосымшасы 2019 жылға дейін жарық көрді. 2004-2018 жылдар аралығында Алматы қаласы Әйтеке би көшесі 79-да шығып тұрса, 2018 жылдың 7 қазанынан бастап, Астана қаласына қоныс аударды. Қазіргі мекенжайы: Астана қаласы, Қонаев көшесі 12/1. «Айқын» газеті жазатын негізгі тақырыптар – саясат, экономика, әлеумет, спорт, халықаралық саясат. Газет 2019 жылдың қыркүйек айынан бастап сараптама жанрына ерекше мән беріп, мақалаларды осы стильге көшірді. Қоғамдағы ең өзекті проблемаларды жан-жақты сараптап, зерттеп жазады. Өз саласында мойындалған мамандардан сұхбат алады. Газет тиражы 40 000 дана. Бас редакторлар «Айқын» газетін әр жылдары елге белгілі журналист-публицистер басқарды. 2004 -2007 жыл аралығында газеттің бас редакторы Серік Жанболат болды. 2007-2008 жылдары газетке Бауыржан Омаров редакторлық етті. 2008 жылдан 2019 жылға дейін Нұртөре Жүсіп бас редактор атанды. 2019 жылдың қыркүйегінен бастап газеттің бас редакторы – Нұрмұхамед Байғараев. Құрылымы Айқын газеті құрылымдық жағынан Саясат және экономика, Әлеумет және руханият, Интернет-редакция, Аймақтағы тілшілер қосыны болып бөлінеді. Газеттің Ақмола, Атырау, Жамбыл, Қарағанды, Қызылорда, Түркістан, Солтүстік Қазақстан, Шығыс Қазақстан облыстарында, Алматы және Шымкент қаласында меншікті тілшілері бар. Жетістіктері 2005 жылы – Президент сыйлығын иемденген. 2006 жылы – «Алтын жұлдыз» сыйлығына ие болған. 2017 жылы – «Үркер» сыйлығын иемденген. Газет журналистері ҚР Президенті грантының және «Үркер» сыйлығының, Журналистер Одағы сыйлығының иегерлері, БАҚ саласындағы, мерекелік және басқа да медальдармен, алғысхаттармен марапатталған. Сайты Айқын газетінің [https://aikyn.kz/ Aikyn.kz] сайты 2008 жылы іске қосылған. Басылымның интернет нұсқасының аудиториясы Қытай, Ресей, АҚШ, Франция, Түркия, Моңғолия, Өзбекстан, Қырғыз Республикасын да қамтиды. Сондай-ақ сайтта газеттің [https://pdf.aikyn.kz/ PDF-нұсқасына жазылып], оқуға болады. Сайттың 1 тәуліктегі қаралымы 40-60 мың арасында. [https://www.liveinternet.ru/rating/#ratingkz/media;page1;nick=Aikyn Liveinternet.ru] рейтингінде Қазақстандағы топ-10 медиа сайттың қатарына кіреді. Басылым аудиториясы 2021 жылы мамыр айында Астана қаласындағы Л.Гумилев атындағы Еуразия ұлттық университеті, Журналистика және саясаттану факультетінде «Айқын» газетінің төл аудиториясы ашылды. Дереккөздер
Төрткүл (Жамбыл облысы)

Төрткүл — Жамбыл облысы, Байзақ ауданы, Жалғызтөбе ауылдық округіндегі ауыл. Тарихы Осы ауылдың маңында ертеде ІХ-Х ғасырларда қамал іспеттес қорғандар соғылған. Оның төрт бұрышты кіретін қақпасы және биіктігі 5-6 м. болатын қабырға-дуалы болған. Қамалдың маңын мекендеген халық сырттан жау шапқан кезде оның ішіне кіріп қорғанған. Бұл қорғандар солтүстіктен оңтүстік бағытқа қарай әр 4-5 км сайын орналасқан. Ондай қорғандар бірнеше. Қорғандар төрт бұрышты болғандықтан, қарауыл-сақшылар оның үстіне шығып жердің төрт бұрышын қарауға мүмкіндік болған. Яғни, төрткүл дүниені бақылап отырған. Сондықтан да жергілікті халық бұл қамалдарды Төрткүл деп атаған. Ал, осы қамалдың айналасындағы елді мекендерді тұрғылықты халық қамалдың атымен Төрткүл деп атап кеткен. Кейінірек ХІХ ғасырдың 80-90 жылдарында Ресей шаруалары қазақ жеріне қоныс аудара бастаған кезде осы ауылға да көшіп келген орыстар жері суармалы, егіншілікке лайықты болғандықтан Багара деп атаған ҚР Үкіметі жанындағы мемлекеттік ономастикалық комиссияның 06.02.1997 ж. ұйғарымымен аталмыш ауыл тарихи атауын қайта алды. Халқы Дереккөздер
Үшбұлақ (Жамбыл облысы)

Үшбұлақ — Жамбыл облысы Байзақ ауданы, Ботамойнақ ауылдық округі құрамындағы ауыл, темір жол бекеті. Географиялық орны Аудан орталығы - Сарыкемер ауылынан оңтүстік-шығысқа қарай 4 км-дей жерде. Халқы 1999 жылы тұрғындар саны 192 адам болса, 2009 жылы 210 адамды құрады. Атау тарихы 1930 жылы Түрксіб темір жолы Жамбылды басып Алматыға қарай өтеді. Ол кезде темір жолдың үстіңгі жағында Кер жол болған. Таудың етегінде көптеген бұлақтың көздері болған. Содан су ағып тұрған. Оны бұрын "Сасық бұлақ" деп атаған. Сол су көздері темір жол жағасына дейін әр жерден ағып келген. Ағып жатқан су көздері "Үшбұлақ" деп атаған. Бұрын бұл жерлерде үй болмаған. Адамдар осы жақын жердегі Королевка ауылында тұрған. Ауыл маңындағы жер атаулары Кер жол - ертеде оны Жібек жолы деп атаған. Ол Әулиеатадан шығып Қаратаудың етегін жағалап баратын тақыр тас жол. Онымен Қытайға дейін жолаушылар, саудагерлер керуендерімен қатынап отырған. Қызыл кестік - дөңестеу жер. Ол Үшбұлақ бекетінен шығысқа қарай 2 км жүрсе темір жолдың астыңғы жағындағы (батыс жағында) үлкен бір сай жыра. Топырағы - қызыл қоңыр, құрылысқа жарамды. Дереккөздер
Шахан (Жамбыл облысы)

Шахан — Жамбыл облысы Байзақ ауданы, Темірбек ауылдық округі құрамындағы ауыл. Осы жерді мекендеген Жаңабай руынан шыққан Шахан деген батыр болған. Ауылды осы батырдың құрметіне Шахан деп атаған (ҚР Үкіметі жанындағы мемлекеттік ономастикалық комиссияның 06.02.1997 жылғы ұйғарымы). Географиялық орны Аудан орталығы - Сарыкемер ауылынан солтүстікке қарай 42 км-дей жерде. Халқы Дереккөздер
Әйтімбет каналы

Әйтімбет каналы (Әйтімбет - Байзақ датқаның ең үлкен ағасы Жүндібайдың ұлы) – Жамбыл облысы Байзақ ауданындағы Ақшолақ аймағындағы канал, ұзындығы 35 км. Байзақ ауданының Байзақ атындағы ұжымшарының, Үшбұлақ, Жамбыл ауданына қарасты Ақбұлым (бұрынғы Иличь) кеңшарының егістіктеріне су апарады. Дереккөздер
Жер асты үңгірі ішіндегі бұлақ

Жер асты үңгірі ішіндегі бұлақ - Жамбыл облысы, Байзақ ауданы, "Жеті төбенің" тұсында 3 км-дей жерде Қаратаудың беткейінде "Жұмабай базы" (кісі атымен аталған қыстау) деген жерде (тау жырасында) бұлақ ағып шығады. Сол бұлақтың жоғары жағында тау жарылып, үңгір борлып қалған. Оған түсіп тереңірек барса, ағып жатқан өзен бар. Ол жерден үнемі самал жел соғып тұрады. Дереккөздер
Төрекелді каналы

Төрекелді каналы (Төрегелді тоғаны немесе Аққойлы тоғаны) – Жамбыл облысы Байзақ ауданындағы канал. Құдайберген Бәйтінұлының нұсқауымен ауыл азаматтары күшімен қазылған. Төрекелді Байзақ Мәмбетұлының үлкен баласы. Жамбыл ауданы Ақбұлым, Байзақ ауданындағы Байзақ атындағы ұжымшардың суармалы жеріне ылғал жеткізеді. Ұзындығы 60 км. Дереккөздер
Халықаралық шаңғы спорты федерациясы

Халықаралық шаңғы спорты федерациясы (ФИС) (Фр.: FIS - Fédération internationale de ski) — шаңғы спортының барлық түрлеріне жетекшілік ететін халықаралық ұйым. Францияның Шамони қаласында 1924 жылы 14 ұлттық федерациялармен құрылған еді. Қазіргі кезде ФИС-ке 111 ұлттық шаңғы спортының қауымдастықтары мүшелік етеді. Федерацияның штаб-пәтері Швейцарияның Оберхофен-ам-Тунерзее қаласында орналасқан. ФИС президенттері Жарыстар түрлері Халықаралық шаңғы спортының жарыстары келесі спорт түрлері бойынша өткізіледі: * Шаңғы жарысы * Шаңғымен трамплиннен секіру * Шаңғы қоссайысы * Тау шаңғы спорты * Фристайл * Сноуборд * Уақытқа жарыстар * Көгалдағы жарыстар * Телемарк Сыртқы сілтемелер * [http://www.fis-ski.com/ Ресми сайты]
Ресурстар қарғысы

Ресурстар қарғысы немесе молшылық парадоксы — табиғи қорлары (ресурстары) айтарлықтай көп елдердің қазба байлықтары кемдеу немесе олардың қоры мүлдем жоқ мемлекеттерге қарағанда экономикасының баяуырақ дамитындығын сипаттайтын құбылыс. Бұл парадокcтың негізгі себептері ретінде келесілерді атауға болады: * Ресурстардан түскен табыстың елге ағылуынан айырбастау курсының көтерілуінен туындайтын, экономиканың басқа секторларының бәсекелестікке қабілеттегінің төмендеуі; * Әлемдік нарықта ресурстарды сатудан түсетін табыстардың аса өзгергіштігі; * Экономикаға «оңай» ақшаның ағылуымен байланысты мемлекеттік реттеуде жасалатын қателер немесе коррупцияның дамуы; * Реалды өндірістік секторды дамытуда нағыз ынталандыру және шынайы қажеттіліктің болмауы, өйткені шикізаттық кірістер ағымдағы мемлекеттік құрылым (тоқырау және стагнация) кезінде салыстырмалы түрде жақсы өмір сүруге мүмкіндік береді. Түсініктің пайда болу тарихы Ресурстар қарғысы терминін алғаш рет Ричард Аути 1993 жылы қолданған. Алайда табиғи ресурстар артықшылық емес, елге қарғыс болып келетіндігі туралы ойлар XX ғасырдың 80-жылдары пайда бола бастаған. Джеффри Сакс және A. Уорнердің әйгілі еңбектерін қоса алғанда, әртүрлі зерттеулерде елдердің мол табиғи ресурстары мен әлсіз экономикалық дамуы арасында өзара байланыс біліне бастаған. Экономикалық өсімнен ресурстар молшылығы бөлектігінің айқын мысалы болып мұнай өндіруші елдер табылады. 1965 - 1998 жылдар аралығында ОПЕК елдерінде адам басына шаққандағы ІЖӨ өсімі 1,3 % дейін төмендесе, басқа дамушы елдерде бұл көрсеткіш орта есеппен 2,2 % құраған. Тағы қараңыз * Голланд ауруы Дереккөздер
Диснейленд

Диснейленд — Анахайм қаласындағы (Калифорния штаты, АҚШ) «Уолт Дисней» компания бөлімшесі - Walt Disney Parks and Resorts-тың басқаруындағы ойын-сауық паркы. 1955 жылдың 17 шілдесінде ашылған Уолт Диснейдің ересектер мен балаларға да қызық болатын мультфильмдер мен ертегілер әлемі бар паркы туралы ойларының іске асырылған бірінші тақырыптық паркы болып табылады. Диснейленд туралы ой Уолт Дисней қыздарымен 1930-1940 жылдары әртүрлі ойын-сауық парктерін кезіп жүргенде пайда болды. Бастапқыда ол аттракциондарды Бербанктегі студиясының қасында өзі шығарған мультфильм кейіпкерлерінің әсіре жанкүйерлерінің көңіл-күйлерін көтеру үшін орналастыруды ойлады, бірақ кейін ойластырылған орынның тым кішкентай екенін аңғарды. Кеңесшіні жалдап Уолт Дисней 1953 жылы Анахай қаласының қасындағы 160 акр (65 га) жерді сатып алды. Келесі жылдан бастап құрылыс жұмыстарын бастап, 1955 жылдың 17 шілдесінде парк келішулерге ресми түрде ашық болып жарияланды. Келушілер Билет 1982 жылға дейін жалпы билеттер тек топтар үшін ғана қолжетімді болды. Сәтсіз оқиғалар 1956 жылдың шілдесіндегі ашылудан бастап парк жерінде көптеген қайғылы жағдайлар орын алды. Көп адам ауыр жарақаттанып, талай келушілер қайтыс болып кетті. Дереккөздер
Домбыра Party

стиліндегі логотип – Домбыра Party үшін арнап ұсынылған логотиптердің бірі]] Домбыра Party, Домбыра пати — қазақтың ұлттық аспаптарын, соның ішінде жалпыхалықтық саз құралы ретінде домбыраны, ұлттық музыканы, ұмытыла бастаған игі дәстүрлерді қайтадан сәнге айналдыру және жалпы қазақшылықты насихаттау мақсатында туындаған флеш-моб форматындағы қозғалыс. Домбыра патилер, әдетте, аптаның белгіленген бір күнінде бұқара көп шоғырланатын қаланың қоғамдық орындарында open-air, яғни ашық аспан астында ұйымдастырылады. Шарада домбырада күйлер тартылады немесе аспап сүйемелдеуімен әндер шырқалады. Қозғалыстың ерекшеліктерінің бірі - аспаптарда тек өнер шеберлері немесе арнайы оқу бітірген мамандар ғана емес, сонымен қатар кез келген адам ойнай алардай дәрежеге жеткізуге үлес қосу. Қозғалыстың саяси астары жоқ. Шараға тек домбырашылар ғана емес, сонымен қатар өзге ұлттық аспаптарда ойнай алатын өнерпаздар және тыңдармен-көрермендер қатыса алады. Шара жайлы, қатысушыларды шақыру әлеуметтік желілер арқылы жүзеге асады. Шараларда түсірілген бейнематериалдар жиі ғаламторда бөлісіледі. Тарихы Домбыра пати қазақ блогерлері мұрындығымен 2012/2013 жылдары туындаған қозғалыс. Шаралар тізбегі Астана, Алматы, Атырау, Ақтау, Шымкент, Қызылжар, Жаңаөзен, Орал сияқты Қазақстанның ірі қалаларында, Моңғолиядағы қазақ диаспорасы көп шоғырланған Баян-Өлгей аймағында (2012 жылдың 15 тамызынан бастап), сонымен қатар Ыстамбұл, Лондон сияқты әлем метрополияларында өткізіліп келеді. Домбыра Partyдің ресми басталған күні - 2012 жылдың 16 тамызы. Сол күні Астана қаласының бір топ жастары, атап айтқанда "КерекИнфо" сайтының қолданушылары Аршат Оразов, Алдан Жылгелді, Нұрғиса Асылбеков, Маралбек Сағынғанов, Жанасыл Болатбек, Данияр Алан, Алмас Алтай және Нұрберген Мақым атты сегіз жігіттің бастауымен дүниеге келген бірегей жоба. Сыртқы сілтемелер * Қозғалыстың фейсбуктағы [https://www.facebook.com/groups/319847841473949/ тобы] * [http://kerekinfo.kz/blog/10632.html Астанадағы домбыра пати; Алғы сөз.] * [http://kerekinfo.kz/tag/%D0%B4%D0%BE%D0%BC%D0%B1%D1%8B%D1%80%D0%B0%20%D0%BF%D0%B0%D1%82%D0%B8/ Дамбыра пати/Ілмектер] * [https://www.facebook.com/events/156732384524484/ Баян-Өлгейліктер үшін Фейсбукта ұйымдастырылған Домбыра Party шарасы] Дереккөздер
Корей империясы

Корей империясы — 1897 жылдағы Кванму реставрациялануынан бастап 1910 жылғы Кореяның Жапониямен аннексиясына дейінгі Кореяның атауы. 1897 жылы Коджон патша реесейлік елшілігіндегі өзінің баспанасынан Токсугун сарайына келіп империяның пайда болуы туралы жариялады. Дипломатиялық қатынастары * Жапон империясы — 1876 ~ 1905 * Америка Құрама Штаттары — 1882 ~ 1905 * Британ империясы — 1882 ~ 1905 * Германия империясы — 1883 ~ 1905 * Италия патшалығы (1861—1946) — 1884 ~ 1905 * Ресей империясы — 1884 ~ 1905 * Үшінші француз республикасы — 1886 ~ 1905 * Австро-Венгрия империясы — 1892 ~ 1905 * Цинь империясы — 1899 ~ 1905 * Белгия империясы — 1901 ~ 1905 * Да́ния патшалығы — 1902 ~ 1905
Чосон әулеті

Чосон әулеті ( кәр. 조선 (朝鮮) [Чосон], 대조선국 (大朝鮮國) [Тэджосонгук], сондай-ақ Ли әулеті) — 1392 жылдан 1897 жылға дейінгі ауқымды кезеңде билік құрған Кореяның соңғы әулеті. Оның алдындағы әулет төрт ғасырға жуық билік құрған Корё әулеті болған. Ресми түрде Ли Соңге (Тхэджо) негізін салған. Ли Соңге Корей түбегіне шабуыл жасаған жапон пираттарына қарсы тұруымен танымал болған. Кейіннен генерал Ли соңғы Коре әулетіне қарсы көтеріліс жасады. Чосон атауы аңыз бойынша б.з.д 2333 жылы құрылған Ежелгі Чосон атауынан шыққан. Әулеттің 518 жылға созылған билігі 1910 жылы Кореяның Жапониямен аннексиясынан кейін жойылды. Патшалары # Тхэджо 태조 (1392—1398) # Чонджон 정종 (1398—1400) # Тхэджон 태종 (1400—1418) # Седжон 세종 (1418—1450) # Мунджон 문종 (1450—1452) # Танджон 단종 (1452—1455) # Седжо 세조 (1455—1468) # Йеджон 예종 (1468—1469) # Сонджон 성종 (1469—1494) # Ёнсан-гун 연산군 (1494—1506) # Чунджон 중종 (1506—1544) # Инджон 인종 (1544—1545) # Мёнджон 명종 (1545—1567) # Сонджо 선조 (1567—1608) # Кванхэгун 광해군 (1608—1623) # Инджо 인조 (1623—1649) # Хёджон 효종 (1649—1659) # Хёнджон 현종 (1659—1674) # Сукчон 숙종 (1674—1720) # Кёнджон 경종 (1720—1724) # Ёнджо 영조 (1724—1776) # Чонджо 정조 (1776—1800) # Сунджо 순조 (1800—1834) # Хонджон 헌종 (1834—1849) # Чхольчон 철종 (1849—1864) # Коджон 고종 (1864—1907) # Сунджон 순종 (1907—1910)
Седжоң

Седжоң (хангыль: 세종, ханча: 世宗), ресми түрдегі Седжоң арнайы автономиялы қаласы, сондай-ақ бүгінге дейін тағы да Йонги (연기, 燕岐) деген атаумен танымал болған — Оңтүстік Кореядағы қала. 2007 жылдың басында Корея Республикасының үкіметі Тэджон маңайындағы Чхуңчхоң-Намдо және Чхуңчхоң-Пукто провинцияларының бөліктерінен, қазіргі таңда Сеул қаласында орналасқан 9 министрлік және 4 ұлттық агентілікті тұрғызу мақсатында, арнайы әкімшілік аудан құру туралы шешім қабылдады. Дереккөздер
Зуфар ибн Һузәйл

Зуфар ибн Һузәйл. (110 -158 һ.ж.) Зуфар Әбу Ханифаның жанында Әбу Юсуф пен Мухамадқа қарағанда көп жүрген. Анасы парсы әкесі араб болған. Әбу Ханифаның қияс етудегі ілімді шәкірті. Өміртарихы Бағдат тарихы кітабында әл-Музниге бір кісі келіп Ирақ елінің ғалымдары жайлы сұрайды. әл-Музниден Әбу Ханифа жайлы не айтасың дейді? Ол кісі ғұлама дейді. Әбу Юсуфты сұрағанда, хадисті жақсы меңгерген дейді. Мұхаммед ибн әл-Хасан жайлы мәселені бөліп-бөліп, анық қанығына жетіп, жақсы түсіндіреді дейді. Зуфар жайлы не дейсің деп сұрағанда, мәселені қияспен жақсы түсіндіреді деп жауап берген. Зуфардың өмірі қысқа болғандығы себепті соңынан жазған кітабы қалмаған. Ол Әбу Ханифадан соң 8 жыл өмір сүрген. Зуфар 158 жылы 48 жасында дүние салған. Зуфар Әбу Ханифадан алған ілімін ауызша жеткізіп отырған. Әбу Ханифаның көзі тірісінде Басраның қазысы болған. Ибн Абдулбирдің «әл-Интиқау» кітабында Зуфар Басраға қазы болып бара жатқанда Әбу Ханифаның айтқан өсиеттері жазылған. Әбу Ханифа Зуфарға «Бізбен Басралықтардың арасында бірашама айырмашылық бар. Оларда көраумаушылық, дұшпандық кездеседі. Олардың арам пиғылдарынан ұзақ бол» дейді. Зуфар Басраға келгенде жергілікті ғамлымдарды жинап әр түрлі мәселелерді қозғайды. Фиқһ мәселесінде олардың келіскендігін байқаған уақытта «бұл Әбу Ханифаның көзқарасы» деп айтып отырған. Олар «Әбу Ханифа бұл мәселені дұрыс деп есептейді ма» дегенде, «ия» деп жауап беріп отырған. Осылайша Зуфар басралықтарға ұнап, көңілінен шығады. Дереккөздер
Yahoo! Messenger

Yahoo! Messenger (қысқартылған түрі Y!M) — Yahoo! компаниясының өзіндік жеке жүйелік протоколын қолдана отырып қызметін атқаратын лездік хабар алмасу бағдарламасы. Windows, Mac, Linux (Unix) тұғырларына арналып жасалған түрлері бар. Тегін таратылады әрі осы бағдарламаны қолдану үшін Yahoo! ғаламтор торабында алдын-ала тіркелуді ғана қажет етеді. Бағдарлама ғаламдық тордың басқа қолданушыларымен нақ сол шақтағы байланыс орнатуы мақсатына арналады. Бағдарлама келесідей мүмкіндіктерді қамтыған: мәтіндік хабарлама, дыбысты хабарласу, бұған қоса көп қолданушылық дыбысты чат, бейнеконференциялар, ұялы және стационарлық телефон нөмірлеріне хабарласу, файл алмасу, онлайн ойындары, баптаулы онлайн әуен таратылымдары, Yahoo! торабының қызметтеріне баптаулы біріккен қол жетімділік. Орыс және қазақ тілдеріндегі сырт келбеті (интерфейс) қазірше жоқ, дегенмен бағдарламаны орыстандыру бағытында жұмыстар атқарылуда. Ескертулер
Шри-Ланка әнұраны

Ана Шри-Ланка (, ) — Шри-Ланканың мемлекеттік әнұраны Әні мен сөзін сингал тілінде Шри-Ланканың танымал ақыны, композиторы және суретшісі Ананда Самаркун 1940 жылы жазған, ал 1951 жылдық 22 қараша айында ресми түрде мемлекеттік комитетпен ұлттық әнұран ретінде қабылданды. 1950 жылы танымал ақын Пандитар Наллатамби әнұранды тамил тіліне аударған. Сингал тіліндегі әнұранның оқылуы (латын) Sri Lanka Matha, apa Sri Lanka, Namo Namo Namo Namo Matha. Sundara siri barini, Surendi athi Sobamana Lanka Dhanya dhanaya neka mal pala thuru piri, Jaya bhoomiya ramya. Apa hata sapa siri setha sadana, jeevanaye Matha! Piliganu mena apa bhakti pooja, Namo Namo Matha. Apa Sri Lanka, Namo Namo Namo Namo Matha, apa Sri Lanka, Namo Namo Namo Namo Matha. Obave apa vidya, Obamaya apa sathya Obave apa shakti, Apa hada thula bhakti Oba apa aloke, Aapage anuprane oba apa jeevana ve, Apa muktiya obave Nava jeevana demine Nnithina apa Pubudu karan matha Gnana veerya vadavamina ragena yanu mena jaya bhoomi kara Eka mavekuge daru kala bavina yamu yamu wee nopama Prema vada sama bheda durara da Namo Namo Matha Apa Sri Lanka, Namo Namo Namo Namo Matha. Apa Sri Lanka, Namo Namo Namo Namo Matha! Сыртқы сілтемелер * [http://nationalanthems.info/lk.htm Сайттағы әнұран беті nationalanthems.info]
Mitsubishi A6M Zero

Mitsubishi A6M Zero («A» — Жойғыш; «6» — Модель; «M» — Mitsubishi) — Екінші Дүниежүзілік Соғысындағы жапондық жеңіл жойғыш үшақ. 1940-1945 жылдар аралығында барлығы 10938 ұшақ құрастырылған. 1943 жылға дейін бұл жойқын ұшақтар тынық мұхитында жылдамдық, маневр және жойқын күш сияқты параметрлерінен өзіне тең қарсылас кездестірмеді. Тек американдық Grumman F6F Hellcat , Chance Vought F4U Corsair тәрізді жаңа ұшақтардың тынық мұхит ұрыс майданына келуі A6M-дың аспандағы үстемдігін тоқтатты. 1944 жылы A6M әбден тозуына қарамастан өндірісі тоқтатылмады. Соғыстың соңғы күндерінде камикадзе шабуылдарында қолданған. Тип 0 палубалы теңіз жойғышы (零式艦上戦闘機 rei-shiki-kanjō-sentōki?) атауын A6M жапон күнтізбесінің 2600 жылының (1940 ж.) соңғы санынан алынған. Жапониядағы бейресми атауы «Рэй-сэн» немесе «Зеро-сэн» («рэй» — «нөл», «сэн» «сэнтоки» сөзінен — «жойғыш»); АҚШ әскері мен оның жақтастары қойған аты — «Зик» (Zeke), ұшқыштар болса жай ғана «Зеро» (Zero) деп атаған. Ұшу қабілеті Ұшақтың максимал жылдамдығы 525 км/с, ал ұшу қашықтығы 3050 км-ға дейін жеткен. Жинамалы кең табанды шасси, жеңіл әрі төмен орналасқан қанаттары, конструкциясында дюралюминиді кең колдану, кабинаның аэродинамикалы әйнек-шамы және т.б. қасиеттері арқасында сол кездегі ең техникалық озық ұшақ болды. Осындай керемет қасиеттеріне қарамастан, қорғаныс көрсеткіштерінің төмен болуы және соғыс аяқталуында тәжірибесі аз ұшқыштар көбеюі мен Жапонияның экономикадық күш-қуатының төмендеуі оның әуедегі толық басымдылығына жол бермеді. Ұшақтын жеңілдігін алға қойған инженерлер, оның корғанысына қажетті көңіл бөле алған жоқ. Қаруы A6M Zero-ға 2×7,7 мм немесе 2×13-мм пулеметтер мен 2×20 мм автоматты зеңбірек тәріздес қару орнатылды. Сонымен қатар, 60 кг, камикадзе - 250 кг бомбылар алу мүмкін болды. Қозғалтқышы Жойқын ұшақтың жылдамдығын арттыру үшін, оны Жапониядағы ең үздік қозғатлтқыш - Nakajima Sakae 12-мен жабдықтады. Оның қуаты 709 кВт (950 а.к.) тең болды. Нұсқалары Соғыс барысында ұшақ бірнеше рет жаңарту мен өзгертулерден өтті. Олардың кең тарағандары: * A6M1 * A6M2 11 түрі * Nakajima A6M2-N «Rufe» * Nakajima A6M2-N * A6M2 21 түрі * A6M3 32 түрі * A6M3 22 түрі * A6M4 * A6M5 52 түрі Дереккөздер [http://bookre.org/reader?file623353&pg155 50 лучших истребителей Второй мировой войны (Г.В. Корнюхин) 268 бет.]
Стефан Цвейг

Жалпы Стефан Цвейг (нем. Stefan Zweig — Штефан Цвайг; 28 қараша 1881 — 22 ақпан 1942) - австриялық жазушы, критик, драматург, қоғам қайраткері. Әлем әдебиетінде ерекше орын алатын жазушы. Жас кезі Стефан Венадағы атақты әрі бай саудагер - Мориц Цвейг-тің отбасында дүниеге келді. 1900 жылы Цвейг гимназияда білім алып, Вена универитетінде оқуын жалғастырады. Оқу барысында жас қаламгер алғаш рет "Күміс қыл" атты өлең жинағын шығарады. Университетті үздік көрсеткішпен бітіре сала, ол дүние жүзін аралауға аттанады 1905-1912. Бірінші Дүниежүзілік соғыс жылдарын Цвейг Щвейцарияда өткізеді. Сонымен қатар, оның Ромен Роллан туралы очеркі "Еуропа Инабаты" атымен дүниежүзіне әйгілі болады. Новеллалары Стефан Цвейгтің «Амок» (Amok, 1922), «Сезім дүрбелеңі» (Verwirrung der Gefühle, 1927), «Мендель-букинист» (1929), «Шахматтық новелла» (Schachnovelle,1941) және "Адамзатт тарихының асқақ кезеңдері" атты новелла жинақтары оның жазушы-новелист ретінде атын шығарды. Бұл шығармалар оқырманды көркем сюжетпен, драматизммен, адам табиғатын дәл суреттеумен таңқалдыруда. "Кешегі Әлем" Өмірінің соңғы жылдары, Цвейг 20 ғасырдың ортасындағы саяси өзгерістерге куә болады. Еуропада болып жатқан саяси жағдайды жақтырмай, Стефан Цвейг алдымен Лондонға, ондан кейін Америкаға көшуге мәжбүр болады. Атақты жазушының заман өзгерісі туралы ойлары "Кешегі Әлем" атты мемуар-кітабында жарық көреді. Жазушы уақыт өте келе, Цвейг өзін жат заманның, жат елдің адамы ретнде сезіне бастайды. Қайғы-мұңға толған жазушы 22 ақпанда көз жұмады. Мұра 2006 жылы Бразилияда оның атына Casa Stefan Zweig деген қайырымдылық қоры ашылады. Әрине, Стефан Цвейг-тің ең басты жетістігі - болашаққа арналған, баға жетпейтін алтын қазына - оның шығармалары. Драмалары «Теңіз жанындағы үй» (трагедия, 1912) «Иеремия» (Jeremias, 1918, драматикалық хроника) Циклдары "Үш шебер: Диккенс, Бальзак, Достоевский» (Drei Meister: Dickens, Balzac, Dostoyevsky, 1919) «Күрес: Гёльдерлин, Клейст, Ницше» (Der Kampf mit dem Dämon: Hölderlin, Kleist, Nietzsche, 1925) «Өз өмірінің ақыны: Казанова, Стендаль, Толстой» (Drei Dichter ihres Lebens, 1928) «Психика мен емдеу: Месмер, Бекер-Эдди, Фрейд» (1931) Романдары Ungeduld des Herzens немісше (1938) Rausch der Verwandlung немісше(1982) Биография Мария-Антуанетта» Marie Antoinette, (1932) «Мария Стюарт» (Maria Stuart, 1935) «Ар-ұят пен қастандық: Кастеллио мен Кальвина» (1936) «Магеланның жетістігі» (1938) «Бальзак» Balzac (1946) «Америго. Бір тарихи қателік» «Жозеф Фуше. » Дереккөздер: Нетерпение Сердца: роман, перевод с нем.2007 400с ISBN 978-5-486-01441-3
Вьетнам әнұраны

"Шабуыл жасайтын армиянің маршы" — (вьетн. Tiến Quân Ca, тьы-ном 進軍歌) Вьетнам Социалистік Республикасы ұлттық әнұраны. Сөзі мен әні: Ван Као, 1944. [http://www.youtube.com/watch?v=SceSkkRtC2s Вьетнам әнұраны]